ddrg/super_eurlex huggingface dataset:
C 359/61

Sodba Splošnega sodišča z dne 13. julija 2022 – JC/EUCAP Somalia

(Zadeva T-165/20) (1)

(Arbitražna klavzula - Mednarodni pogodbeni uslužbenec misije EUCAP Somalia - Misija skupne zunanje in varnostne politike - Odpoved pogodbe o zaposlitvi za določen čas med poskusno dobo - Vročitev odpovedi pogodbe s priporočenim pismom s povratnico - Pošiljanje na nepopoln naslov - Začetek teka roka za vložitev notranjega pravnega sredstva pred uvedbo sodnega postopka - Določitev prava, ki se uporablja - Obvezne določbe nacionalnega delovnega prava - Ničnost določbe o poskusni dobi - Nepravilna vročitev obvestila o odpovednem roku - Nadomestilo za čas odpovednega roka - Retroaktivno plačilo plače - Nasprotna tožba)

(2022/C 359/73)

Jezik postopka: francoščina

Stranki

Tožeča stranka: JC (zastopnik: A. Van Himst, odvetnica)

Tožena stranka: EUCAP Somalija (zastopnik: E. Raoult, odvetnica)

Predmet

Tožeča stranka s tožbo na podlagi člena 272 PDEU po eni strani predlaga razglasitev ničnosti dopisa z dne 4. novembra 2019 in dopisa z dne 3. decembra 2019, s katerima ji je misija EUCAP Somalia vročila odločbo o odpovedi njene pogodbe o zaposlitvi, ter po potrebi odločbe z dne 24. januarja 2020, s katero je ta zavrnila njeno nedisciplinsko notranje pravno sredstvo zoper odločbo o odpovedi njene pogodbe o zaposlitvi, kakor je bila vročena z dopisom z dne 3. decembra 2019, po drugi strani pa predlaga, naj se misiji EUCAP Somalia naloži retroaktivno plačilo njene plače do datuma dokončnega, pravilnega in zakonitega prenehanja njunega pogodbenega delovnega razmerja.

Izrek

1. Vročitev obvestila o odpovednem roku iz dopisa z dne 4. novembra 2019 je nična.

2. Odpoved pogodbe, ki je bila 21. avgusta 2019 sklenjena med misijo EUCAP Somalia in osebo JC, je pravilna, veljavna in izvršljiva za zadnjenavedeno 5. decembra 2019 ter postane dokončna ob izteku enomesečnega odpovednega roka, ki je začel teči 9. decembra 2019, v skladu s členom 18.1 te pogodbe.

3. Misiji EUCAP Somalia se naloži, da osebi JC plača po eni strani znesek, ki ustreza njeni plači, kakor je določena v členu 12.2 navedene pogodbe, razen dnevnic iz člena 15 pogodbe, za obdobje od 26. novembra do vključno 8. decembra 2019, ter po drugi strani znesek, ki ustreza nadomestilu za čas enomesečnega odpovednega roka v višini te plače, za obdobje od 9. decembra 2019 do 9. januarja 2020, pri čemer se tema zneskoma prištejejo zakonske obresti v skladu z belgijskim pravom..

4. Tožba se v preostalem zavrne.

5. Nasprotna tožba misije EUCAP Somalia se zavrne.

6. Misiji EUCAP Somalia se naloži plačilo stroškov.

(1) UL C 9, 11.1.2021.
Sodba Splošnega sodišča z dne 14. septembra 2022 – PB/Komisija

(Zadeva T-775/20) (1)

(Javna naročila storitev - Opravljanje storitev tehnične pomoči za Visoki sodni svet in za ukrajinske organe - Nepravilnosti v postopkih oddaje javnih naročil - Povračilo neupravičeno izplačanih zneskov - Obvestilo o dolgovanem znesku - Direktor družbe - Pravna podlaga - Nepogodbena odgovornost)

(2022/C 432/24)

Jezik postopka: francoščina

Stranke

Tožeča stranka: PB (zastopnik: L. Levi, odvetnica)

Tožena stranka: Evropska komisija (zastopnika: J. Baquero Cruz, J. Estrada de Solà in A. Katsimerou, agenti)

Intervenient v podporo tožene stranke: Svet Evropske unije (zastopnika: E. Rebasti in I. Demoulin, agenta)

Predmet

Tožeča stranka s tožbo predlaga, prvič, na podlagi člena 263 PDEU, naj se razglasi za ničen sklep Komisije C(2020) 7151 final z dne 22. oktobra 2020, s katerim je bil zoper direktorja družbe [zaupno] sprejet upravni ukrep odvzema zneskov, ki so bili neupravičeno prejeti iz naslova pogodb z referenčnima številkama TACIS/2006/101-510 in CARDS/2008/166-429, in, drugič, na podlagi člena 340, drugi odstavek, PDEU, naj se naloži vračilo vseh zneskov, ki bi jih Komisija izterjala na podlagi tega sklepa, in plačilo 10 000 EUR odškodnine, s pridržkom povišanja zahtevka.

Izrek

1. Sklep Komisije C(2020) 7151 final z dne 22. oktobra 2020 o sprejetju upravnega ukrepa odvzema zneskov, ki so bili neupravičeno prejeti iz naslova pogodb TACIS/2006/101-510 in CARDS/2008/166-429, zoper direktorja družbe [zaupno] se razglasi za ničen.

2. V preostalem delu se tožba zavrne.

3. PB, Evropska komisija in Svet Evropske unije nosijo svoje stroške.

(1) UL C 72, 1.3.2021.
C 318/35

Sodba Splošnega sodišča z dne 29. junija 2022 – LA International Cooperation/Komisija

(Zadeva T-609/20) (1)

(Instrument za predpristopno pomoč - Preiskava urada OLAF - Sklep Komisije o upravni sankciji - Izključitev iz postopkov javnega naročanja in dodeljevanja nepovratnih sredstev, ki se financirajo iz splošnega proračuna Unije, za obdobje štirih let - Evidentiranje v podatkovni zbirki sistema za zgodnje odkrivanje in izključitev - Finančna uredba - Neomejena pristojnost - Sorazmernost kazni)

(2022/C 318/47)

Jezik postopka: angleščina

Stranki

Tožeča stranka: LA International Cooperation Srl (Milano, Italija) (zastopnika: B. O’Connor in M. Hommé, odvetnika)

Tožena stranka: Evropska komisija (zastopnik: R. Pethke, agent)

Predmet

Tožeča stranka s tožbo na podlagi člena 263 PDEU predlaga razglasitev ničnosti sklepa Evropske komisije z dne 20. julija 2020, s katerim jo je ta za obdobje štirih let izključila iz postopkov javnega naročanja in dodeljevanja nepovratnih sredstev, ki se financirajo iz splošnega proračuna Evropske unije, ter postopkov za dodeljevanje sredstev v okviru Uredbe Sveta (EU) 2015/323 z dne 2. marca 2015 o finančni uredbi, ki se uporablja za 11. Evropski razvojni sklad (UL 2015, L 58, str. 17), in odredila objavo te izključitve na svoji internetni strani.

Izrek

1. Tožba se zavrne.

2. Družbi LA International Cooperation Srl se naloži plačilo stroškov.

(1) UL C 19, 18.1.2021.
C 198/32

Sodba Splošnega sodišča z dne 16. marca 2022 – BSEF/Komisija

(Zadeva T-113/20) (1)

(Energija - Direktiva 2009/125/ES - Zahteve za okoljsko primerno zasnovo elektronskih prikazovalnikov - Uredba (EU) 2019/2021 - Prepoved halogeniranih zaviralcev gorenja v ohišju in podstavku elektronskih prikazovalnikov - Pristojnost avtorja akta - Očitna napaka pri presoji - Pravna varnost - Sorazmernost - Enako obravnavanje)

(2022/C 198/44)

Jezik postopka: angleščina

Stranki

Tožeča stranka: Bromine Science Environnemental Forum (BSEF) (Bruselj, Belgija) (zastopniki: R. Cana, E. Mullier in H. Widemann, odvetnice)

Tožena stranka: Evropska komisija (zastopnika: B. De Meester in L. Haasbeek, agenta)

Predmet

Predlog na podlagi člena 263 PDEU za razglasitev ničnosti Uredbe Komisije (EU) 2019/2021 z dne 1. oktobra 2019 o določitvi zahtev za okoljsko primerno zasnovo za elektronske prikazovalnike v skladu z Direktivo 2009/125/ES Evropskega parlamenta in Sveta in spremembi Uredbe Komisije (ES) št. 1275/2008 ter razveljavitvi Uredbe Komisije (ES) št. 642/2009 (UL 2019, L 315, str. 241) v delu, v katerem je z njo prepovedana uporaba halogeniranih zaviralcev gorenja v ohišju in podstavku elektronskih prikazovalnikov.

Izrek

1. Tožba se zavrne.

2. Bromine Science Environnemental Forum (BSEF) se naloži plačilo stroškov.

(1) UL C 129, 20.4.2020.
2.

EUIPO nosi svoje stroške in stroške European Federation of Financial Analysts’ Societies (EFFAS).
C 128/21

Sodba Splošnega sodišča z dne 2. februarja 2022 – LU/EIB

(Zadeva T-536/20) (1)

(Javni uslužbenci - Osebje EIB - Politika dostojanstva na delovnem mestu - Psihično nadlegovanje - Postopek preiskave - Ničnostna tožba - Končno poročilo preiskovalnega odbora - Pripravljalni akt - Nedopustnost - Sklep o zavrnitvi pritožbe - Akt, ki posega v položaj - Dopustnost - Člen 41 Listine o temeljnih pravicah - Pravica do obrambe - Pravica do izjave - Obveznost obrazložitve - Odgovornost)

(2022/C 128/29)

Jezik postopka: angleščina

Stranki

Tožeča stranka: LU (zastopnik: B. Maréchal, odvetnik)

Tožena stranka: Evropska investicijska banka (zastopniki: G. Faedo in K. Carr, agentki, skupaj z J. Currallom in B. Wägenbaurjem, odvetnikoma)

Predmet

Predlog na podlagi člena 270 PDEU in člena 50a(1) Statuta Sodišča Evropske unije, s katerim se v bistvu predlaga, na eni strani, razglasitev ničnosti končnega poročila preiskovalnega odbora o spoštovanju dostojanstva na delovnem mestu z dne 13. maja 2020 in sklepa predsednika EIB z dne 26. maja 2020, s katerim je bila zavrnjena pritožba zaradi nadlegovanja, ki jo je vložila tožeča stranka in, na drugi strani, povrnitev škode, ki naj bi jo utrpela tožeča stranka.

Izrek

1. Sklep predsednika Evropske investicijske banke (EIB) z dne 26. maja 2020, s katerim je bila zavrnjena pritožba zaradi nadlegovanja, ki jo je vložil LU, se razglasi za ničen.

2. V preostalem se tožba zavrne.

3. EIB se naloži plačilo stroškov.

(1) UL C 399, 23.11.2020.
Sodba Splošnega sodišča z dne 1. decembra 2021 – Sopra Steria Benelux in Unisys Belgium/Komisija

(Zadeva T-546/20) (1)

(Javna naročila storitev - Postopek javnega razpisa - Storitve specifikacije, razvoja, vzdrževanja in podpore za informacijske platforme za GD „Obdavčenje in carinska unija“ - Zavrnitev ponudbe ponudnika in oddaja naročila drugemu ponudniku - Obveznost obrazložitve - Neobičajno nizka ponudba)

(2022/C 51/39)

Jezik postopka: francoščina

Stranke

Tožeči stranki: Sopra Steria Benelux (Ixelles, Belgija) in Unisys Belgium (Machelen, Belgija) (zastopnika: L. Masson in G. Tilman, odvetnika)

Tožena stranka: Evropska komisija (zastopnika: L. André in M. Ilkova, agentki)

Predmet

Predlog na podlagi člena 263 PDEU za razglasitev ničnosti sklepa Komisije z dne 2. julija 2020, ki se nanaša, prvič, na zavrnitev skupne ponudbe družb Sopra Steria Benelux in Unisys Belgium za sklop A v okviru postopka javnega razpisa z referenčno številko TAXUD/2019/OP/0006, ki se nanaša na storitve specifikacije, razvoja, vzdrževanja in podpore na tretji ravni za informacijske platforme generalnega direktorata „Obdavčenje in carinska unija“, in drugič, na dodelitev naročila drugemu konzorciju, ki je oddal ponudbo.

Izrek

1. Sklep Evropske komisije z dne 2. julija 2020, ki se nanaša, prvič, na zavrnitev skupne ponudbe družb Sopra Steria Benelux in Unisys Belgium v okviru postopka javnega razpisa z referenčno številko TAXUD/2019/OP/0006, ki se nanaša na storitve specifikacije, razvoja, vzdrževanja in podpore na tretji ravni za informacijske platforme generalnega direktorata „Obdavčenje in carinska unija“, in drugič, na dodelitev naročila drugemu konzorciju, ki je oddal ponudbo, se razglasi za ničnega v delu, v katerem se nanaša na sklop A.

2. Komisija nosi svoje stroške in stroške družb Sopra Steria Benelux in Unisys Belgium.

(1) UL C 359, 26.10.2020.
C 24/31

Sodba Splošnega sodišča z dne 10. novembra 2021 – VF International/EUIPO – National Geographic Society (NATIONAL GEOGRAPHIC)

(Zadeva T-518/20) (1)

(Znamka Evropske unije - Postopek za ugotovitev ničnosti - Figurativna znamka Evropske unije NATIONAL GEOGRAPHIC - Neregistrirana prejšnja znamka GEOGRAPHIC - Relativni razlog za zavrnitev - Uporaba znaka, ki nima samo lokalnega pomena, v gospodarskem prometu - Člen 8(4) in člen 52(1)(c) Uredbe (ES) št. 40/94 (postala člen 8(4) in člen 60(1)(c) Uredbe (EU) 2017/1001))

(2022/C 24/40)

Jezik postopka: angleščina

Stranke

Tožeča stranka: VF International Sagl (Stabio, Švica) (zastopnika: T. van Innis in A. Van der Planken, odvetnika)

Tožena stranka: Urad Evropske unije za intelektualno lastnino (zastopnika: M. Fischer in V. Ruzek, agenta)

Druga stranka pred odborom za pritožbe pri EUIPO, intervenientka pred Splošnim sodiščem: National Geographic Society (Washington, District of Columbia, Združene države) (zastopnika: S. Malynicz, QC, in C. de Haas, odvetnik)

Predmet

Tožba zoper odločbo prvega odbora za pritožbe pri EUIPO z dne 21. maja 2020 (zadeva R 1664/2019-1) v zvezi s postopkom za ugotovitev ničnosti med družbama VF International in National Geographic Society.

Izrek

1. Tožba se zavrne.

2. Družbi VF International Sagl se naloži plačilo stroškov.

(1) UL C 339, 12.10.2020.
Sodba Splošnega sodišča z dne 10. novembra 2021 – Stada Arzneimittel/EUIPO – Pfizer (RUXIMBLIS)

(Zadeva T-542/20) (1)

(„Znamka Evropske unije - Postopek z ugovorom - Prijava besedne znamke Evropske unije RUXIMBLIS - Prejšnja besedna znamka Evropske unije RUXIMERA - Relativni razlog za zavrnitev - Verjetnost zmede - Podobnost znakov - Člen 8(1)(b) Uredbe (EU) 2017/1001“)

(2022/C 2/44)

Jezik postopka: angleščina

Stranke

Tožeča stranka: Stada Arzneimittel AG (Bad Vilbel, Nemčija) (zastopnika: J.-C. Plate in R. Kaase, odvetnika)

Tožena stranka: Urad Evropske unije za intelektualno lastnino (zastopniki: T. Frydendahl, A. Folliard-Monguiral in D. Gája, agenti)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Pfizer Inc. (New York, New York, Združene države) (zastopniki: V. von Bomhard, J. Fuhrmann in P.-F. Karamolegkou, odvetniki)

Predmet

Tožba zoper odločbo četrtega odbora za pritožbe pri EUIPO z dne 16. junija 2020 (zadeva R 1877/2019-4) v zvezi s postopkom z ugovorom med družbama Pfizer in Stada Arzneimittel.

Izrek

1. Tožba se zavrne.

2. Družbi Stada Arzneimittel AG se naloži plačilo stroškov.

(1) UL C 339, 12.10.2020.
2.

Družba Škoda Investment a.s. nosi svoje stroške ter stroške Urada Evropske unije za intelektualno lastnino (EUIPO) in družbe Škoda Auto a.s. v postopku pred Splošnim sodiščem.
Sodba Splošnega sodišča z dne 15. septembra 2021 – Ilunga Luyoyo/Svet

(Zadeva T-101/20) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Omejitev glede vstopa na ozemlja držav članic - Ohranitev imena tožeče stranke na seznamih oseb, za katere veljajo omejevalni ukrepi - Obveznost obrazložitve - Pravica do izjave - Dokaz o utemeljenosti uvrstitve na sezname in ohranitve na njih - Očitna napaka pri presoji - Nadaljevanje dejanskih in pravnih okoliščin, na podlagi katerih so bili sprejeti omejevalni ukrepi - Pravica do spoštovanja zasebnega in družinskega življenja - Domneva nedolžnosti - Sorazmernost - Ugovor nezakonitosti)

(2021/C 452/28)

Jezik postopka: francoščina

Stranki

Tožeča stranka: Ferdinand Ilunga Luyoyo (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopnika: M.-C. Cadilhac in H. Marcos Fraile, agenta)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2019/2109 z dne 9. decembra 2019 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2019, L 318, str. 134), in drugič, Izvedbene uredbe Sveta (EU) 2019/2101 z dne 9. decembra 2019 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2019, L 318, str. 1), v delu, v katerem se ta akta nanašata na tožečo stranko.

Izrek

1. Tožba se zavrne.

2. Ferdinandu Ilungi Luyoyu se naloži plačilo stroškov.

(1) UL C 129, 20.4.2020.
C 462/41

Sodba Splošnega sodišča z dne 22. septembra 2021 – Moviescreens Rental/EUIPO – the airscreen company (AIRSCREEN)

(Zadeva T-250/20) (1)

(Znamka Evropske unije - Postopek za ugotovitev ničnosti - Figurativna znamka Evropske unije airscreen - Absolutni razlogi za zavrnitev - Neobstoj opisnosti - Člen 7(1)(c) Uredbe (ES) št. 40/94 (postal člen 7(1)(c) Uredbe (EU) 2017/1001) - Razlikovalni učinek - Člen 7(1)(b) Uredbe št. 40/94 (postal člen 7(1)(b) Uredbe 2017/1001)

(2021/C 462/49)

Jezik postopka: nemščina

Stranke

Tožeča stranka: Moviescreens Rental GmbH (Damme, Nemčija) (zastopnika: D. Schulz in P. Stelzig, odvetnika)

Tožena stranka: Urad Evropske unije za intelektualno lastnino (zastopnici: R. Manea in A. Söder, agentki)

Druga stranka pred odborom za pritožbe, intervenientka v postopku pred Splošnim sodiščem: the airscreen company GmbH & Co. KG (Münster, Nemčija) (zastopniki: O. Spieker, A. Schönfleisch in N. Willich, odvetniki)

Predmet

Tožba zoper odločbo četrtega odbora za pritožbe pri EUIPO z dne 12. februarja 2020 (zadeva R 2527/2018-4) v zvezi s postopkom za ugotovitev ničnosti med družbama Moviescreens Rental in the airscreen company.

Izrek

1. Tožba se zavrne.

2. Družbi Moviescreens Rental GmbH se naloži plačilo stroškov.

(1) UL C 262, 10.8.2020.
C 452/34

Sodba Splošnega sodišča z dne 15. septembra 2021 – Arnaoutakis in drugi/Parlament

(Združene zadeve od T-240/20 do T-245/20) (1)

(Pravo institucij - Pravilnik o povračilu in nadomestilu stroškov poslancem Parlamenta - Sprememba sistema dodatnega prostovoljnega pokojninskega zavarovanja - Zavrnitev dodelitve dodatne prostovoljne pokojnine - Ugovor nezakonitosti - Pristojnost predsedstva Parlamenta - Pridobljene in pričakovane pravice - Sorazmernost - Enako obravnavanje - Pravna varnost)

(2021/C 452/39)

Jezik postopka: francoščina

Stranke

Tožeče stranke: Stavros Arnaoutakis (Héraklion, Grčija) in 5 drugih tožečih strank, katerih imena so navedena v prilogi k sodbi (zastopnika: A. Schmitt in A. Grosjean, odvetnika)

Tožena stranka: Evropski parlament (zastopniki: N. Görlitz, M. Ecker in S. Seyr, agenti)

Predmet

Predlog na podlagi člena 263 PDEU za razglasitev ničnosti odločb Parlamenta, s katerimi je ta predloge tožečih strank, naj se jim na podlagi Sklepa predsedstva Evropskega parlamenta z dne 10. decembra 2018 o spremembi Izvedbenih ukrepov v zvezi s Statutom poslancev Evropskega parlamenta (UL 2018, C 466, str. 8) dodeli pravica do dodatne prostovoljne pokojnine, zavrnil, ker še niso dosegle zahtevane starosti 65 let.

Izrek

1. Zadeve od T-240/20 do T-245/20 se združijo za izdajo sodbe.

2. Tožbe se zavrnejo.

3. Stavrosu Arnaoutakisu in drugim tožečim strankam, katerih imena so navedena v prilogi, se naloži plačilo stroškov.

(1) UL C 215, 29.6.2020.
Sodba Splošnega sodišča z dne 17. februarja 2021 – Ryanair/Komisija

(Zadeva T-238/20) (1)

(Državne pomoči - Trg zračnega prevoza na Švedskem, s Švedske in na Švedsko - Jamstva za posojila v podporo letalskim družbam v okviru pandemije COVID-19 - Sklep o nenasprotovanju - Časovna omejitev ukrepov državne pomoči - Ukrep za odpravljanje resne motnje v gospodarstvu države članice - Svoboda opravljanja storitev - Enako obravnavanje - Sorazmernost - Merilo imetništva licence, ki so jo izdali švedski organi - Neobstoj tehtanja pozitivnih učinkov pomoči in njenih negativnih učinkov na trgovinske pogoje in na ohranjanje neizkrivljene konkurence - Člen 107(3)(b) PDEU - Ratio legis - Obveznost obrazložitve)

(2021/C 138/40)

Jezik postopka: angleščina

Stranke

Tožeča stranka: Ryanair DAC (Swords, Irska) (zastopniki: E. Vahida, F.-C. Laprévote, S. Rating in I.-G. Metaxas-Maranghidis, odvetniki)

Tožena stranka: Evropska komisija (zastopniki: L. Flynn, S. Noë in F. Tomat, agenti)

Intervenientki v podporo tožene stranke: Francoska republika (zastopniki: E. de Moustier, C. Mosser, A. Daniel in P. Dodeller, agenti), Kraljevina Švedska (zastopniki: C. Meyer-Seitz, H. Eklinder, A. Runeskjöld, M. Salborn Hodgson, H. Shev, R. Shahsavan Eriksson in J. Lundberg, agenti)

Predmet

Predlog na podlagi člena 263 PDEU za razglasitev ničnosti Sklepa Komisije C(2020) 2366 final z dne 11. aprila 2020 v zvezi z državno pomočjo SA.56812 Švedska – COVID-19: Shema jamstev za posojila letalskim družbam.

Izrek

1. Tožba se zavrne.

2. Družbi Ryanair DAC se naloži, da poleg svojih stroškov nosi tudi stroške Evropske komisije, vključno s stroški, nastalimi v okviru predloga za zaupno obravnavanje.

3. Francoska republika in Kraljevina Švedska nosita svoje stroške.

(1) UL C 209, 22.6.2020.
Sodba Splošnega sodišča z dne 9. novembra 2022 – Ferriere Nord/Komisija

(Zadeva T-667/19) (1)

(Konkurenca - Omejevalni sporazumi - Trg jekla za armiranje betona - Odločba o ugotovitvi kršitve člena 65 PJ, po izteku veljavnosti Pogodbe ESPJ, na podlagi Uredbe (ES) št. 1/2003 - Določitev cen - Omejitev in nadzor proizvodnje in prodaje - Odločba, sprejeta po razglasitvi ničnosti prejšnjih odločb - Novo zaslišanje ob prisotnosti organov za konkurenco držav članic - Pravica do obrambe - Načelo dobrega upravljanja - Razumni rok - Obveznost obrazložitve - Sorazmernost - Načelo non bis in idem - Ugovor nezakonitosti - Dokaz o sodelovanju pri omejevalnem sporazumu - Obteževalne okoliščine - Povratništvo - Olajševalne okoliščine - Enako obravnavanje - Neomejena pristojnost)

(2022/C 482/22)

Jezik postopka: italijanščina

Stranki

Tožeča stranka: Ferriere Nord SpA (Osoppo, Italija) (zastopniki: W. Viscardini, G. Donà in B. Comparini, odvetniki)

Tožena stranka: Evropska komisija (zastopniki: P. Rossi, G. Conte in C. Sjödin, agenti, skupaj z M. Morettojem, odvetnikom)

Intervenient v podporo tožene stranke: Svet Evropske unije (zastopnika: O. Segnana in E. Ambrosini, agenta)

Predmet

S predlogom na podlagi člena 263 PDEU se predlaga razglasitev ničnosti Odločbe Komisije C(2019) 4969 final z dne 4. julija 2019 v zvezi s kršitvijo člena 65 Pogodbe ESPJ (zadeva AT.37956 – Jeklo za armiranje betona) in podredno znižanje globe, naložene tožeči stranki.

Izrek

1. Tožba se zavrne.

2. Družbi Ferriere Nord SpA se naloži plačilo stroškov in stroškov, ki so nastali Evropski komisiji.

3. Svet Evropske unije nosi svoje stroške.

(1) UL C 399, 25.11.2019.
Sodba Splošnega sodišča z dne 21. decembra 2021 – HB/Komisija

(Zadeva T-795/19) (1)

(Javna naročila storitev - Opravljanje storitev tehnične pomoči za Visoki sodni svet - Sklep o znižanju vrednosti naročila in izterjavi že plačanih zneskov - Ničnostna in odškodninska tožba - Akt, ki spada v popolnoma pogodbeni okvir, od katerega ni ločljiv - Neobstoj arbitražne klavzule - Nedopustnost - Neobstoj odškodninskih zahtevkov, ki jih je mogoče ločiti od pogodbe)

(2022/C 95/34)

Jezik postopka: francoščina

Stranki

Tožeča stranka: HB (zastopnica: L. Levi, odvetnica)

Tožena stranka: Evropska komisija (zastopniki: J. Baquero Cruz, J. Estrada de Solà in A. Katsimerou, agenti)

Predmet

Po eni strani predlog na podlagi člena 263 PDEU za razglasitev ničnosti Sklepa Komisije C(2019) 7319 final z dne 15. oktobra 2019 o znižanju zneskov, dolgovanih na podlagi javnega naročila CARDS/2008/166-429, in izterjavi neupravičeno plačanih zneskov ter po drugi strani predlog na podlagi člena 340, drugi odstavek, PDEU za, najprej, vračilo vseh zneskov, ki jih je Komisija morda izterjala na podlagi tega sklepa, in plačilo zadnjega izdanega računa skupaj z zamudnimi obrestmi, nato za sprostitev bančne garancije in povrnitev premoženjske škode, ki naj bi tožeči stranki nastala zaradi te prepozne sprostitve, in, nazadnje, za simbolično odškodnino za nepremoženjsko škodo, ki naj bi jo utrpela tožeča stranka.

Izrek

1. Tožba se kot nedopustna zavrže v delu, v katerem se predlaga razglasitev ničnosti Sklepa Komisije C(2019) 7319 final z dne 15. oktobra 2019 o znižanju zneskov, dolgovanih na podlagi javnega naročila CARDS/2008/166-429, in izterjavi neupravičeno plačanih zneskov.

2. Tožba se kot neutemeljena zavrne v delu, v katerem se predlaga nastanek nepogodbene odgovornosti Evropske unije.

3. Evropski komisiji se naloži plačilo stroškov, vključno s stroški, povezanimi s postopkom za izdajo začasne odredbe.

(1) UL C 10, 13.1.2020.